**Referat af skolebestyrelsesmøde**

**Dato:**

**Torsdag den 19. september, klokken 16.30 – 18.30**

|  |  |
| --- | --- |
| **Deltagere:**  Ronni Schønemann – forælder (Formand)  Henriette Winther – forælder  Louisa Jensen – forælder  Stefan Wilkens – Eksternt medlem fra Skellerup  Jeppe Dørup – TR og medarbejderrepræsentant  David Wulf Andersen – Viceskoleleder og referent  Miguel Svane - Skoleleder  Afbud fra:  Anett Hansen – forælder (Næstformand)  Kim Hansen – forælder  Dorte Hare - forælder  Sonny Krack – Medarbejderrepræsentant  **DAGSORDEN:** |  |

1. **Orientering fra Formanden og fra Skolelederen (fast punkt).**

Ronni fortalte at vores ansøgning om at få et eksternt bestyrelsesmedlem fra kommunalbestyrelsen ikke er blevet imødekommet. Bestyrelsen kan få foretræde for det skolepolitiske udvalg, hvilket vi vil forbeholde os retten til.

Der er mulighed for kursus for nye bestyrelsesmedlemmer d. 10. oktober. Vi skal stille med fire deltagere. Det er Skole og Forældre der afholder kurset.

Miguel fortalte at skolens Videncenter har været i TV2 i går, med et meget positivt indslag om det gode arbejde Videncentret og folkeskolerne gør for at sikre en god inklusion. Danmarks Lærerforening har været initiativtager til historien som et led i promovering af en undersøgelse om forældres syn på inklusion.

I forbindelse med kortlægningen af specialskoleområdet, kan vi forvente en ny økonomisk tildelingsmodel. Udgangspunktet er ikke en besparelse, men et mål om at skulle inkludere flere børn i almenområdet. Der er samtidig en forventning om at vores elevtal skal følge det generelle faldt i kommunens elevtal. Vi forventer stadig at kunne være skoletilbud for elever fra andre kommuner, hvorfra vi har 30 – 35 elever.

Ungdomsskolen, Rævebakkeskolen og Nyborg Heldagsskole har holdt fælles personalemøde om løsningen af vores kerneopgave. Denne temadag var arrangeret af vores forvaltning og gennemføres i alle afdelinger i kommunen. De tre skoler har et tæt samarbejde, med bl.a. pilotprojekter omkring fælles udvikling af praksisnære projekter, som skolernes medarbejdere deltager i.

Rikke gæstede mødet og fortalte om den forestående forældretilfredshedsundersøgelse – en undersøgelse der udføres hvert andet år. Det er en vigtig undersøgelse for skolen, der kan dokumentere at skolen gør et godt stykke arbejde. Den gamle undersøgelse viser stor tilfredshed på næsten alle punkter, med mulighed for forbedring omkring kommunikationen mellem skole og forældre. Skolebestyrelsen kan have en opgave i at opfordre til besvarelse af undersøgelsen, der bliver udsendt til alle forældre via mail.

1. **Nyt fra Skellerup (fast punkt v. Stefan - Landsbyråd og Borgerforeningen).**

Stefan fortalte den nye bestyrelse om landsbyrådet. Etableringen af motionsredskaber ved klubhuset er nu færdig – et tilbud der også benyttes af klasser på skolen.

Desuden er der gang i de fælles aktiviteter i forsamlingshuset med fællesspisning og vinsmagning.

Landsbyrådet er glade for at kunne benytte skolens faciliteter – sommerfesten måtte i år søge ly i gymnastiksalen.

Skolen inviterede lokalområdet til åbent hus d. 16. maj.

1. **Nyt fra Elevrådets arbejde, v. David.**

Der er valgt et nyt elevråd og formandskabet har været afsted på første møde i Fælleselevrådet. På første møde er de nye medlemmer blevet introduceret til arbejdet i elevrådet.

Elevrådet vil gerne besøge bestyrelsesmøderne i november og maj.

Ronni tilbød at elevrådet gerne må invitere ham med til møde.

Jeppe fortalte om muligheden for at elevrådet kan udnævne en undervisningsmiljørepræsentant.

1. **National Trivselsmåling – Rikke (leder) fremlægger resultater.**

En god elevtrivsel er særdeles vigtig for skolen – elever i trivsel er mere åbne og nysgerrige og lærer mere.

Eleverne er generelt glade og trygge i deres skolegang hos os. De er glade for deres voksne.

Bestyrelsen vil gerne opfordre til at skolen har fokus på elevernes oplevelse af undervisning og aktiviteter, sammen med elevrådet.

Ledelsen er optagede af at være tæt på de enkelte teams arbejde med eleverne. Rikke, Peter og David har planlagt tre arbejdsmøder med hvert team gennem skoleåret, hvor der bl.a. er fokus på arbejdet med den enkelte elev.

Bestyrelsen vil gerne, i løbet af året, tale om test og forældresamarbejde. Ronni foreslår at opsamle vigtige temaer for bestyrelsesarbejde efter bestyrelseskurset.

1. **Indeklimaet på skolen, første drøftelse af udfordringer og Teknik og Miljøafdelingens plan**

Vi har problemer med indeklimaet i vore undervisningslokaler. Generelt har vi alt for højt CO2-indhold i vores klasselokaler. Der er lavet en plan og budget for etablering af ventilationsanlæg. Bestyrelsen vil rykke for svar på hvornår denne etablering vil finde sted.

Der kunne sammenhængende overvejes hvordan lys- og akustikforhold ser ud.

1. **Klokken 17.30 – 18.00:**

Bestyrelsen var rundt på skolen og fik undervejs en snak om fondsmidler, miljøterapi og pædagogiske principper.

1. **Klokken 18.00:**

Skolens IT-web-master tager billeder af de bestyrelsesmedlemmer som ønsker at fremtræde på skolens hjemmeside. Alle gav samtykke til offentlig visning ☺

1. **Evt.**

Møder:

3. oktober Fællesrådsmøde. Ronni og Peter (leder) deltager.

Næste ordinære møde er 21. november. Punkter her er:

* Elevrådet på besøg
* Kort foreløbig status på regnskab 2019.
* Nyt om specialområdet og de politiske beslutninger – konsekvenser for skolen?
* Forældretilfredshedsundersøgelsens resultater og drøftelse af forældreinddragelse, herunder skolens Skole-hjemsamarbejdsprincip.
* Klassefoto?